Gunvor Øwre Havrevold

Gunvor Øwre Havrevold (født 7. april 1910 i Bergen, død 29. juni 1977), også kjent som Gunvor Øwre, var en norsk journalist, dramatiker og kvinnesaksforkjemper.

Bakgrunn og virke
Hun tok vokste opp i Stavanger og tok examen artium ved Kongsgård skole i Stavanger i 1930 og studerte jus ved Det Kongelige Frederiks Universitet 1930–1932, men avbrøt studiet på grunn av sykdom. I stedet satset hun på journalistikken og tok Hallings journalistkursus 1936–1937 og hadde et studieopphold i Paris 1938–1939. Hun ble gift med arkitekt, forfatter og dramatiker Finn Havrevold i 1939. Hun var aktiv som journalist, skribent, oversetter og bokanmelder. I 1975 debuterte hun som dramatiker med Marta: et spill i tre avdelinger, som i hennes dødsår ble satt opp på Det Norske Teatret og fikk mye oppmerksomhet.

Politikk
Hun var aktivt engasjert i kvinnesaken og var landsstyremedlem i Norsk Kvinnesaksforening 1956–1960 og leder i Oslo Kvinnesaksforening 1956–1957. Hun var medlem av redaksjonen i Kvinnesaksnytt 1956–1962, fra 1961 betegnet redaktør.

Hun var medstifter av Sosialistisk Folkeparti og var vararepresentant til Stortinget for valgkretsen Oslo i perioden 1961–1965.

Bibliografi
Marta: et spill i tre avdelinger (1975)
Marta: eit spel i tre akter (1977)

Referanser

Eksterne lenker
Finn Havrevold med kona Gunvor Øwre og deres to døtre (1966), Digitalt Museum

Norske journalister
Vararepresentanter til Stortinget
Medlemmer av Norsk Kvinnesaksforening